polyglot-tagger/wikipedia-language-snippets-filtered huggingface dataset:
2000లో కేవలం మూడు సినిమాలే విడుదలయ్యాయి. అవినాశ్ వాదావన్, ఉపాసనా సింగ్, పరంవీర్, దీప్షికా సినిమాలు నటించిన దర్ద్ పర్దేసన్ డే సినిమా పంజాబ్ లో ఫ్లాప్ అయినా, విదేశాల్లో మాత్రం హిట్ అయింది. 2001లో సికంద్రా, జగిరా వంటి సినిమాలు విడుదలయ్యాయి. అవినాశ్ వధవన్, అయేషా ఝుల్కాలు నటించిన మేరొ రూప్ హై ఖాస్ సినిమాను పంజాబ్ లో విడుదల చేయకుండా, కేవలం విదేశాల్లోనే విడుదల చేశారు.
2005లో జిజా జీ, దేస్ హోయా పరదేస్, మై తు అస్సీ తుస్సీ, యారన్ నాల్ బహరన్, నాలాయక్ సినిమాలు విడుదలయ్యాయి. 2006లో దిల్ అప్నా పంజాబీ, ఏక్ జింద్ ఏక్ జాన్, మన్నత్, వారిస్ షాహ్:ఇష్క్ డా వారిస్ వంటి సినిమాలు వచ్చయి. 2006లోనే యుఎస్ ప్రధానంగా, ప్రవాస భారతీయులు తీసిన పంజాబీ సినిమా కంబ్డీ కలాయ్ సినిమా విడుదలైంది. 2007లో రుస్తుమ్-ఎ-హింద్, మిట్టీ వజన్ మర్దీ సినిమాలు విడుదలయ్యాయి.
2011లో హర్ష్ దీప్ కౌర్, యామీ గౌతం లు నటించిన ఏక్ నూర్ సినిమా విడుదలైంది. సెప్టెంబరులో ఛవన్ దరియా సినిమా వచ్చింది. ఈ సినిమాకు దర్శకత్వం వహించిన ఐష్ అమితోజ్ కౌర్, పంజాబీ సినీ రంగంలో మొట్టమొదటి మహిళా దర్శకురాలు, నిర్మాత, రచయిత్రి కూడా. గుల్షాన్ గ్రోవర్, నీనా గుప్తా, మన్ ప్రీత్ సింగ్, లఖ్విందర్ వదాలీ, క్రిస్తా కనన్, రానా రణబీర్ తదితరులు నటించారు ఈ సినిమాలో.
1996వ సంవత్సరం నుంచీ పంజాబీ సినిమా రంగం ప్రాభవం కోల్పోవడం మొదలైంది. సుఖా సినిమా మాత్రమే ఆ సంవత్సరం హిట్ గా నిలిచింది. దేశన్ పర్దేశన్, ధీ జట్ డీ , విచోదా , గవాహీ జట్ డీ, జోరావర్ సినిమాలు ఘోర వైఫల్యం చెందాయి. దారా సింగ్ నటించిన విండూ, ఫరాహ్ నటించిన రబ్ డియాన్ రఖన్ సినిమాలు కూడా ఫ్లాప్ అయ్యాయి.
కెనెడా-పంజాబీ సినిమా వర్క్ వెదర్ వైఫ్ సినిమా 87వ ఆస్కార్ అవార్డు లలో ప్రదర్శింపబడిన సినిమా. 79 ఉత్తమ ఒరిజినల్ సాంగ్స్ కు ఎంపికైన ఏకైక కెనడియన్ సినిమా ఇదే. 72వ గోల్డెన్ గ్లోబ్ అవార్డ్స్ లో ఉత్తమ విదేశీ చిత్రాల జాబితాలో 53వ చిత్రంగా నిలిచింది. హర్ ప్రీత్ సందు, రీమా నగ్రా, దిల్ బాగ్ బ్రర్, కిరత్ భట్టల్ నటించిన ఈ సినిమాకు హర్ ప్రీత్ నే దర్శకత్వం వహించారు.
2011లో విడుదలైన జిన్హే మేరా దిల్ లుటాయా సినిమా అత్యధికంగా 125 మిలియన్లు వసూలు చేసింది. మన్ దీప్ కుమార్ దర్శకత్వం వహించిన ఈ సినిమాకు కథ, స్క్రీన్ ప్లే ధీరజ్ రతన్, నిర్మాత బట్రా షోబిజ్ ప్రైవేట్ లిమిటెడ్. గిప్పీ గ్రెవెల్, దిల్జిత్ దోసంజ్, నీరు బాజ్వా, జస్వీందర్ భల్లా తదితరులు నటించారు. ఈ సినిమా వల్ల పంజాబీ సినీ పరిశ్రమ స్థాయి పెరిగింది.
1993లో విడుదలైన జట్ సచా సింగ్ సూర్మా , మీర్జా సహిబన్ , లల్కరా జట్ డా, సాలీ ఆధీ ఘర్ వాలీ సినిమాలు ఫరవాలేదనిపించాయి. కానీ ప్రీతి సప్రూ దర్శకత్వంలో, మల్కిట్ సింగ్, హంసరాజ్ హన్స్, ప్రీతీ సప్రూ, యోగరాజ్ సింగ్ లు నటించిన మెహందీ షగ్నన్ సినిమా, యోగరాజ్ సింగ్ నటించిన కుడీ కనడా డీ సినిమాలు ఫ్లాప్ అయ్యాయి.
సెప్టెంబరులో మాన్ జీ దర్శకత్వం వహించిన ఆజ్ దే రన్జే సినిమా విడుదలైంది. అక్టోబరులో గుర్బిర్ గ్రెవల్ దర్శకత్వం వహించిన సాదీ వఖ్రి హై షాన్ సినిమా సంగీతపరంగా మంచి హిట్ గా నిలిచింది. సంగీత దర్శకుడు దిల్ ప్రీత్ భాటియా అందించిన బాణీలు ప్రేక్షకులను బాగా అలరించాయి. పాశ్చాత్య సంప్రదాయ సంగీతం, పంజాబీ జానపద సంగీతాల ఫ్యూజన్ గా ఉంటాయి ఈ పాటలు.
1994లో గురుదాస్ మన్, యోగరాజ్ సింగ్ నటించిన కచేరి సినిమా కమర్షియల్ గా హిట్ కావడమే కాక, జాతీయ ఉత్తమ చిత్రం పురస్కారం, విమర్శకుల ప్రశంసలు పొందింది. విశాల్ సింగ్ నటించిన తబహి సినిమా ఆ సంవత్సర బ్లాక్ బస్టర్ గా నిలిచింది. గగ్గూ గిల్ నటించిన వైరి కూడా హిట్ అయింది. యోగరాజ్ సింగ్ ప్రతినాయకునిగా చేసిన జిగ్రా జట్ డా సినిమా ఫ్లాప్ అయింది.
1991లో దీప్ ధిల్లాన్, సునితా ధీర్ నటించిన వైశాఖి సినిమా కమర్షియల్ గా విజయం సాధించలేకపోయినా, విమర్శకుల ప్రశంసలు అందుకుంది. జట్ జెనా మోర్హ్ సినిమా ఆ సంవత్సరానికి భారీ హిట్ కావడమే కాక, జగ్గు గిల్ ను సూపర్ స్టార్ ను చేసింది. ఆ తరువాత జగ్గు గిల్, అమర్ నూరీలు నటించిన దిల్ డా మామ్లా సినిమా మాత్రం బాక్స్ ఆఫీస్ వద్ద బోల్తా కొట్టింది.
1964లో దర్శకుడు పదమ్ ప్రకాశ్ మహేశ్వరి తీసిన భారీ బడ్జెట్ రొమాంటిక్ పంజాబీ సినిమా "సట్లజ్ దే కండే" భారీ హిట్ గా నిలిచింది. బాల్రాజ్ సహ్ని, నిషి వస్టి, మీర్జా ముషారఫ్ నటించిన ఈ సినిమాకు హంస్రాజ్ బెల్ బాణీలు అందించారు. ఈ సినిమా జాతీయ ఉత్తమ చిత్రంగా నిలిచింది. ఈ సినిమాని దూరదర్శన్ లో అత్యధికంగా 3సార్లు ప్రదర్శించారు.
1997లో విడుదలైన మేళా, ట్రక్ డ్రైవర్, సర్దారీ, ప్రీతన్ డే పెహ్రెదార్, పచ్టావా సినిమాలు అన్నీ ఫ్లాప్ లుగా మిగిలాయి. గగ్గూ గిల్ నటించిన సినిమాలు కూడా విజయం సాధించలేకపోయాయి. పంజాబీ, హిందీ భాషలు కలిపి ట్రైన్ టు పాకిస్థాన్ సినిమా తీశారు. తరువాత ఫిలిం ఫెస్టివల్స్ కోసం ఈ సినిమాను పూర్తిగా పంజాబీ భాషలోకి అనువదించారు.
ఈ సంవత్సరంలోనే చాలామంది నటులు, గాయకులు పంజాబీ సినిమా రంగానికి పరిచయమయ్యారు. ధర్మేంద్ర, పూనమ్ ధిల్లాన్ నటించిన డబుల్ డి ట్రబుల్, ప్రఖ్యాత బాలీవుడ్ హాస్యనటుడు రజాక్ ఖాన్ నటించిన మ్యారేజ్ డా గ్యారేజ్, బాలీవుడ్ నటి జరీనా ఖాన్ నటించిన జట్ జేమ్స్ బాండ్, గాయకుడు గారీ సంధు నటించిన రోమియో రంజా వంటి సినిమాలు విడుదలయ్యాయి.
1969లో విడుదలైన నానక్ నామ్ జహజ్ హై సినిమా విభజన తరువాత వచ్చిన అతి పెద్ద హిట్ సినిమా. పృథ్వీరాజ్ కపూర్, ఐ.ఎస్.జోహర్, విమ్మీ, సోమ్ దత్, నిషి, సురేశ్, డేవిడ్ అబ్రహమ్ లు నటించిన ఈ సినిమా భారత్ లోనూ, విదేశాల్లోనూ పంజాబీ సినిమా రంగ ప్రతిష్ఠ పెంచింది. ఈ సినిమా టికెట్ల కోసం ప్రజలు థియేటర్ల ముందు బారులు తీరారు.
1947లో, భారతదేశం భారత్, పాకిస్థాన్గా విడిపోయింది. పంజాబ్ ప్రాంతం కూడా రెండుగా విడిపోయింది. పశ్చిమ పంజాబ్ పాకిస్థాన్ లోకి, తూర్పు పంజాబ్ భారత్ లోకి కలిసిపోయాయి. విభజన ప్రభావం పంజాబీ సినిమా రంగంపై కూడా పడింది. ముస్లిం కళాకారులు లలీవుడ్ కు, సిక్కులు, హిందువులు ముంబైకు తరలిపోయారు.
పంజాబీ సినిమా , సాధారణంగా పాలీవుడ్ అని అంటారు. పాకిస్థాన్, భారతదేశాల్లోని పంజాబీ భాషా సినిమా రంగాన్ని పాలీవుడ్ అని పిలుస్తారు. 20వ శతాబ్ద పంజాబీ సినిమా రంగం పాకిస్థాన్ కేంద్రంగా సాగింది. కానీ 21వ శతాబ్ద పంజాబీ సినిమా మాత్రం భారతదేశం కేంద్రంగా నడుస్తోంది.
పంజాబీ సినిమా రంగాన్ని నిలబెట్టడానికి ఆ సమయంలో చాలా ప్రయత్నాలు జరిగాయి. పోస్తీ, దో లచ్చియన్, భాంగ్రా వంటి సినిమాలు విజయం సాధించినా, పంజాబీ సినిమా రంగన్ని నిలబెట్టలేకపోయాయి. ఈ సినిమాల్లోని పాటలు చాలాకాలం రేడొయోల్లో రావడం వల్ల సినిమాలకు విపరీతమైన ప్రజాభిమానం పెరిగింది.
ఇర్ఫాన్ ఖాన్ నటించిన కిస్సా సినిమా భారతీయ అంతర్జాతీయ ఫిలిం ఫెస్టివల్ ఆఫ్ క్వీన్స్ ల్యాండ్ లో 4 అవార్డులను గెలుచుకుంది. ఉత్తమ నటునిగా ఇర్ఫాన్, ఉత్తమ నటిగా తిలోత్తమా షోమి, ఉత్తమ దర్శకునిగా అనూప్ సింగ్, ఉత్తమ సినిమాటోగ్రఫర్ గా సెబస్టియన్ ఎడ్షిమిడ్ లు పురస్కారాలు అందుకున్నారు.
2012లో చాలా కొత్త నిర్మాణ సంస్థలు మొదలయ్యాయి. అలాగే మంచి హాస్యభరితమైన సినిమాలు కూడా నిర్మించాయి ఈ సంస్థలు. పంజాబీ సినీ రంగంలో బిన్ను ధిల్లాన్, గురుప్రీత్ గుగ్గీ, జస్విందర్ భల్లా, రాణా రణబీర్, కరంజిత్, అన్మోల్, బి.ఎ.శర్మ వంటి హాస్యనటులు స్టార్ లుగా ఎదిగారు.
సెప్టెంబరు 2011లో క్సహిట్జ్ చౌదరి దర్శకత్వంలో విడుదలైన యారో ఓ దిల్దారా సినిమా మంచి హిట్. హర్భజన్ మాన్, తులిప్ జోషి, కబీర్ బేడి, గురుప్రీత్ గుగ్గీలు నటించారీ సినిమాలో. అక్టోబరు లో యువరాజ్ హంస్, హరీష్ వర్మలు నటించిన యార్ అన్ ముల్లే కూడా పెద్ద హిట్.
చార్ సాహిబ్జాదీ సినిమా మొట్టమొదటి పంజాబీ 3డి యానిమేటెడ్ చారిత్రిక సినిమా 70కోట్లను వసూలు చేసి బ్లాక్ బస్టర్ గా నిలిచింది. మధ్యప్రదేశ్, ఢిల్లీ, పంజాబ్, ఉత్తరాఖండ్, ఉత్తరప్రదేశ్ వంటి రాష్ట్రాలు ఈ సినిమాకు పన్ను రాయితీ ఇచ్చాయి.
మొట్టమొదటి పంజాబీ సినిమా కలకత్తా లో నిర్మించి, అప్పటి పంజాబ్ బ్రిటిష్ ప్రావిన్స్ కు రాజధాని లాహోర్ లో విడుదలైంది. పాకిస్థాన్ లోని లాహోర్ సినిమా రంగానికి లాలీవుడ్ అని పేరు. లాహోర్, హాలీవుడ్ కలిసి లాలీవుడ్ అనే పదం తయారైంది.
1988లో పెద్దగా సినిమాలు విడుదల కాలేదు. 1989లో రాజ్ బబ్బర్, పంకజ్ కపూర్, కన్వల్జిత్ సింగ్, పరీక్షిత్ సహ్ని, దీప్తీ నవల్ లు నటించిన మర్హి డా దేవా సినిమా విజయవంతం కావడమే కాక విమర్శకుల ప్రశంసలు కూడా పొందింది.
మన్మోహన్ సింగ్ అంతకుముందు దర్శకత్వం వహించిన దిల్ ఆప్నే పంజాబీ సినిమా రికార్డులనే కాక, అప్పటిదాకా వచ్చిన అన్ని పంజాబీ సినిమాల రికార్డులను కూడా బద్దలుకొట్టింది ముండే యు.కే దే సినిమా.
2002లో గాయకుడు హర్భజన్ మాన్ హీరోగా నటించిన జీ అయన్ ను సినిమా పెద్ద హిట్ అయింది. 9 మిలియన్ల భారీ బడ్జెట్ తో రూపొందిన ఈ సినిమాకు దర్శకుడు మన్మోహన్ సింగ్ దర్శకత్వం వహించారు.
హరిందర్ గిల్ దర్శకత్వం వహించిన, కొత్త నటులు గోల్డీ సోమల్, గవియె చాహల్, ప్రబలీన్ నటించిన మెహందీ వాలే హాత్ సినిమా తూర్పు పంజాబ్ లో కూడా హిట్ అయింది.
ఈ సంవత్సరంలోనే పంజాబీ సినీ చరిత్రలో మొట్టమొదటి 3డి చిత్రం విడుదలైంది. మన్నీ పర్మర్ నిర్మించి, దర్శకత్వం వహించిన పెహచాన్ 3డి సినిమా మంచి విజయం సాధించింది.
అప్పటిదాకా వస్తున్న ప్రవాస భారతీయ కథలకు భిన్నంగా 2011లో మంచి కథలతో లయన్ ఆఫ్ పంజాబ్, దిల్జీత్ దోసంజ్, ధర్తీ వంటి సినిమాలు వచ్చాయి.
హాలీవుడ్ బ్లాక్ బస్టర్ సినిమా ఎ గుడ్ డే టు డై హార్డ్ సినిమా గిప్పి గ్రెవల్ డబ్బింగ్ తో పంజాబీ భాషలో విడుదల చేశారు.
తెలంగాణ రాష్ట్ర తొలి అవతరణ ఉత్సవాలు జూన్ 2 నుండి జూన్ 7, 2015 వరకు రాష్ట్రవ్యాప్తంగా విస్తృతంగా జరపాలని, అన్ని రకాల సాంస్కృతిక కళా ప్రదర్శనలతో ఒక పండుగ వాతావరణంలో వేడుకలు జరుపాలని నిర్ణయించడంతోపాటు, కవి సమ్మేళనం కూడా జరపాలన్న తెలంగాణ రాష్ట్ర ముఖ్యమంత్రి కల్వకుంట్ల చంద్రశేఖరరావు ఆదేశాల మేరకు తెలంగాణ భాషా సాంస్కృతిక శాఖ ఏడురోజులపాటు రాష్ట్రంలోని అన్ని మండల, జిల్లా కేంద్రాలలోను, రాజధాని నగరంలోని దాదాపు 32 వేదికలమీద రకరకాల సాంస్కృతిక, సాహితీ, కళాప్రదర్శనలు, కార్యక్రమాలు ఏర్పాటుచేసి రాష్ట్ర అవతరణ తొలి వేడుకల సందర్భంగా 2015, జాన్ 7న 400 మంది కవుల కవితాగానం పేరుతో రవీంద్రభారతిలో కవి సమ్మేళనం నిర్వహించింది.
ఈ తొలిపొద్దు దాదాపు 1100 సం.ల తెలుగు సాహితీ చరిత్రలో అధిక సంఖ్యాక కవుల కవితా సంకలనంగా అరుదైన రికార్డును సొంతం చేసుకుంది. ఈ కవితా సంకలనంలో మొత్తం 442 మంది కవుల కవితలు చోటు చేసుకొని ఈ రికారు సుసాధ్వం చేయటం జరిగింది. ఒకే కవితావస్తువుతో వచ్చిన కవితా సంకలనాలలో అతిపెద్ద సంకలనం ఇదే. తెలంగాణ అనే థీమ్ మీదే ఈ తొలిపొద్దులోని కవితలన్నీ ఉండటం విశేషం. తొలిపొద్దు'లో మొత్తం 442 మంది కవుల కవితలు చోటు చేసుకోగా వాటిలో 366 మంది కవులు, 76 మంది కవయిత్రుల కవితలు ఉన్నాయి. 'తొలిపొద్దు తెలుగు సాహితీ ప్రస్థానంలో ఓ మైలు రాయిగా నిలిచిపోదగిన స్థాయిని సాధించింది.
ఈ కార్యక్రమానికి డా. అమ్మంగి వేణుగోపాల్ డా. నందిని సిధారెడ్డి డా. నాళేశ్వరం శంకరం డా. బుక్కా బాలస్వామి డా. జలంధర్ రెడ్డి గంటా జాజుల గౌరి డా. షాజహానా అయినంపూడి శ్రీలక్ష్మి వంటి 8మంది సాహితీకారులతో ఒక నిపుణుల కమిటీ ఏర్పాటయింది. ఈ నిపుణుల కమిటి ఆధ్వర్యంలో రాష్ట్ర అవతరణ ఉత్సవాల ఆఖరి రోజైన 2015, జూన్ 7న ఉదయం 10.30ని.లకు ప్రభుత్వ సలహాదారుడు డా. కె.వి. రమణాచారి అతిథిగా కవి సమ్మేళనాన్ని ప్రారంభించగా, రాత్రి 11.30ని.ల వరకు నిరంతరాయంగా జరిగింది.
54 సం.రాల రవీంద్రభారతి చరిత్రలో మెయిన్ హాల్ లో దాదాపు 13 గంల పాటు నిరంతరాయంగా జరిగిన కవిసమ్మేళనం ఇది. దీనికి భాషా సాంస్కృతిక శాఖ పెట్టిన పేరు " . కవి సమ్మేళనాలు సాహితీ కార్యక్రమాలు సాధారణంగా కాన్ఫరెన్స్ హాల్లో జరగటం ఆనవాయితీ. కానీ ఈ చారిత్రాత్మక కవి సమ్మేళనం మెయిన్ హాల్లోను, కాన్ఫరెన్స్ హాల్లోనూ ఏకకాలంలో రెండు వేదికల మీద నిర్వహించటం జరిగింది.
ఈ కవిసమ్మేళనాన్ని మొత్తం 13 సెషన్స్ గా విభజించి, ఒక్కొక్క సెషన్ కు ఒక కవిని సభాధ్యక్షుడిగా కొనసాగిస్తూ నిర్వహించడం జరిగింది. అలా ఆచార్య అనుమాండ్ల భూమయ్య, ఆచార్య ఎస్వీ సత్యనారాయణ, డా. తూర్పు మల్లారెడ్డి, డా. ననుమాస స్వామి, డా. కాసుల ప్రతాపరెడ్డి, జూపాక సుభద్ర, జూలూరి గౌరీశంకర్, డా. గండ్ర లక్ష్మణ్ రావ్, జాజుల గౌరీ లాంటి వారెందరో సభా నిర్వాహకులుగా వ్యవహరించారు.
తొలిపొద్దు పుస్తకం తెలంగాణ రాష్ట్ర భాషా సాంస్కృతిక శాఖ ద్వారా ప్రచురించబడిన పుస్తకం. తెలంగాణ రాష్ట్రంలోని 442 మంది కవుల కవితలను ఇందులో పొందుపరచడం జరిగింది. సమకాలీన 442 మంది కవుల కవిత్వంతో రూపొందించిన ’తొలిపొద్దు’ను దుర్ముఖి నామ ఉగాది సందర్భంగా సీఎం కెసిఆర్‌ రవీంద్రభారతి లో ఆవిష్కరించారు.
ఈ తొలిపొద్దుకి రూపకల్పన చేసింది తెలంగాణ భాషా సాంస్కృతిక శాఖ సంచాలకులు మామిడి హరికృష్ణ, మంత్రి అజ్మీరా చందులాల్, ప్రభుత్వ సలహాదారుడు డా. కె.వి. రమణాచారి ఐ.ఎ.యస్ , సాంస్కృతిక సారథి అధ్యక్షుడు రసమయి బాలకిషన్, ప్రభుత్వ కార్యదర్శి బుర్రా వెంకటేశం ఐ.ఎ.యస్.లు సహకారం అందించారు.
ఆమె మద్రాసులోని ది ఇండియన్ ఇనిస్టిట్యూట్ఆ ఆఫ్ ఫైన్ ఆర్ట్స్ ఆధ్వర్యంలో 9 1/2 సంవత్సరాల వయస్సులో రంగస్థల ప్రవేశం చేసింది. ఆమెకు నాట్య కాలా భూషణ్ అవార్డు లభించింది. పారిస్‌లో జరిగిన ప్రతిష్ఠాత్మక "సారా బెర్న్‌హార్డ్ థెట్రే డి లా విల్లే" అంతర్జాతీయ నృత్య ఉత్సవంలో ఆమె కేవలం 16 ఏళ్ళ వయసులో పాల్గొని అంతర్జాతీయంగా న పురస్కారాలను గెలుచుకుంది. తరువాత ఆమె దేశ విదేశాలలో అనేక ప్రదర్శనలనిచ్చింది. శాస్త్రీయ తమిళ సాహిత్యం, 2000 సంవత్సరాల సంగం కవిత్వం సంకలనాలపై ఆమె చేసిన పరిశోధనల ఫలితంగా నృత్య కవితలప్రదర్శన మొదలయింది. సంవత్సరాలుగా ఆమె శాస్త్రీయ భరతనాట్యం రంగంలో తనదైన శైలిని అభివృద్ధి చేసుకుంది.
అరమెన్ వల్లి చెన్నైలో పెరిగింది. అచట సాక్రెడ్ హార్ట్ మెట్రిక్యులేషన్ స్కూల్, చర్చ్ పార్క్, చెన్నైలో పాఠశాల విద్యనభ్యసించింది. తరువాత చెన్నైలోని స్టెల్లా మారిస్ కళాశాలలో విద్యాభ్యాసం చేసింది. ఆమె పందనల్లుర్ చొక్కలింగం పిళ్ళై, ఆయన కుమారుడు పందనల్లూర్ సుబ్బరాయ పిళ్ళై పర్యవేక్షణలో పందనల్లూర్ శైలిలో భరతనాట్యాన్ని అభ్యసించింది. ఆమె పదాలు మరియ్ జావళీలను వీణా ధనమ్మాళ్ శైలిలో సంగీతకారిణి టి.ముక్త వద్ద కొన్ని సంవత్సరాలు అభ్యసించింది.
అలర్మెల్ వల్లి భారతీయ నృత్యకారులు, కొరియోగ్రాఫర్. ఆమె భరతనాట్యంలో సుప్రసిద్ధురాలు. ఆమె 1984లో చెన్నైలో స్థాపింపబడిన "దీపశిక్ష" సంస్థకు వ్యవస్థాపకులు. ఆ సంస్థలో ఆమె భరతనాట్యంపై శిక్షణ ఇస్తుంటారు.
1991 లో అలర్మెల్ వల్లి వైజయంతమాల తరువాత భారత రాష్ట్రపతిచే పద్మశ్రీ అవార్డు అందుకున్న రెండవ పిన్నవయస్కురాలిగా వినుతికెక్కింది. ఆమె 2001లో సంగీత నాటక అకాడమీ అవార్డును అందుకుంది. 2004 లో ఆమె భారత ప్రభుత్వం నుండి పద్మభూషణ్ అవార్డు అందుకుంది.
ఆమె విద్యార్థులలో రగమల డాన్స్ కంపెనీకి చెందిన రానీ రామస్వామి, అపర్ణ రామ్‌స్వామి ఉన్నారు. అదే విధంగా మిన్నియాపాలిస్, మీనాక్షి శ్రీనివాసన్ లు కూడా శిష్యులుగా ఉన్నారు.
బాలరామవర్మ భరతుడు రచించిన నాట్య శాస్త్రం తదితరులు రచించిన అనేక నాట్య శాస్త్ర గంధుములన్నియు సాకల్యముగా పరిశీలించి స్వీయానుభవములను క్రోడీకరించి ఈ భరతము ను రచించాడు. అందువలన ఇతరులు చెప్పినదానికిది వ్యాఖ్యాన
విపులీకరణమని చెప్పవచ్చును. ఇందులో కోహలుడు హస్త విశేషణములు విస్తృతముగా తెలియపరిచాడు. ఇందులో తాళజ్ఞానము పక్షత్రయ నిరూపణ, వాద్యస్వరూపము, గాత్రభావము, పంచవాద్యములలో ఖండాఖండ భేదములచే నాదములోని ద్వైవిధ్యము మొదలైనవి చెప్పబడినవి. రాగోత్పత్తి ప్రకారము, శృతి స్వరూప కీర్తనము, భావప్రాధాన్య స్థాపనము, వివ్ధములైన వాద్యవిశేషములు విపులీకరించబడినవి.
ఈ క్రమంలో, ఈ ప్రత్యేక రైలు నల్గొండ, మిర్యాలగూడ, పిడుగురాళ్ళ, సత్తెనపల్లి, గుంటూరు, విజయవాడ, ఏలూరు, తాడేపల్లిగూడెం, రాజమండ్రి, సామర్లకోట స్టేషన్లలో ఆగుతుంది.
కాకినాడ టౌన్ - సికింద్రాబాద్ స్పెషల్ ఎక్స్‌ప్రెస్ భారతీయ రైల్వేలు వ్యవస్థలో ఒక వీక్లీ స్పెషల్ ఎక్స్‌ప్రెస్ రైలు. ఇది కాకినాడ టౌన్ రైల్వే స్టేషను, సికింద్రాబాద్ రైల్వే స్టేషను మధ్య నడుస్తుంది. అదే విధంగా సికింద్రాబాద్ - కాకినాడ టౌన్ స్పెషల్ ఎక్స్‌ప్రెస్"' భారతీయ రైల్వేలు వ్యవస్థలో ఒక వీక్లీ స్పెషల్ ఎక్స్‌ప్రెస్ రైలు. ఇది సికింద్రాబాద్ రైల్వే స్టేషను, కాకినాడ టౌన్ రైల్వే స్టేషను మధ్య నడుస్తుంది.
ఈ ప్రత్యేక రైలు 15 కోచ్‌లు కలిగి ఉంటుంది. ఇందులో ఒక ఏసీ టూ టైర్, ఒక ఏసీ త్రీ టైర్, ఎనిమిది స్లీపర్ క్లాస్, రెండు సాధారణ రెండవ తరగతి, ఒక చైర్ కారు, రెండు రెండవ తరగతి లగేజీ కం బ్రేక్ వ్యాన్ కోచ్‌లు ఉంటాయి.
ఈ ప్యాసింజర్ రైలు భారతీయ రైల్వేలు లోని దక్షిణ మధ్య రైల్వే జోన్ పరిధిలోకి వస్తుంది. రైలు నంబరు: 07012. ఈ రైలు వారానికి ఒక రోజు నడుస్తుంది.
కాల్సియం ఆక్సాలేట్ ఏకజలబిందువు , ద్విజలబిందు లను కలిగిన రూపాలలో లభించును. ఈ రెండు విభిన్నమైన స్పటికసౌష్టవాన్ని కల్గి ఉన్నందున ఆ రెండింటిని వేరుగా గుర్తించవచ్చును.
రెండు జలాణువులను కలిగిన కాల్సియం ఆక్సాలేట్ స్పటికాలు అష్టభుజ సౌష్టవాన్ని కల్గి ఉండును. రెండు జలాణువులను కలిగిన కాల్సియం ఆక్సాలేట్ స్పటికాలు అధికంగా మూత్రంలో ఉండును.
ఏకజలాణువుకల్గిన కాల్సియం ఆక్సాలేట్ స్పటికాలు భిన్ననిర్మాణాలు కల్గి డంబెల్స్ , కదురు , అండం , పికెట్ ఫెన్సేస్ ఆకారం లోఉండును.
విష పూరితమైన డంబ్ కేన్ అధిక ప్రమాణంలో కాల్సియం ఆక్సాలేట్ ను కలిగి ఉండి, అన్నకోశం చేరిన మాటలాడలేకపోవడం, గొంతు పట్టుకొను, ఊపిరాడకుండ చేయుట, ఉపిరిసరిగా ఆడక పోవడం వంటి లక్షణాలు కన్పించును.రుబార్బ్ మొక్కలో పలుజాతిమొక్కలలో, ఉదాహరణకు అక్సాలిస్ , అరెసియే , టారో , కివిఫ్రూట్ , తేయాకు మొక్కల ఆకు లలో, విర్జీనియాక్రిపర్ మొక్కలు కాల్సియం ఆక్సాలేట్ ను తగు ప్రమాణంలో కల్గి ఉన్నాయి.
మూత్రపిండాలరాళ్ళలో 80%కాల్సియం అక్సలేట్ కల్గి ఉండును.ఈ రాళ్ళు ఎక్కువగా, సతతం ఆమ్ల గుణాన్ని కల్గి నపుడు ఏర్పడును. మూత్రంలోని కాల్సియం ఆక్సాలేట్ కొంత వరకు దేహం /శరీర వ్యవస్థ ఉత్పత్తి చేయును.కొంత కాల్సియం ఆక్సాలేట్ తీసుకొన్న ఆహారంలో ఉండటం వలన ఏర్పడును.ఎముకలలో ఉండు కాల్సియం ఆక్సాలేట్ కొంత వరకు మూత్రపిండాలలలో రాళ్ళు ఏర్పడటానికి కారణం.తీసుకొన్న ఆహారంలోని, కూరగాయలు, పండ్లు, పైపెంకులు గల కాయలు లోని ఆక్సాలేట్ వలన మూత్రంలో కాల్సియం ఆక్సాలేట్ పరిమాణం పెరుగును.
కాల్సియం ఆక్సాలేట్అనునది ఒక రసాయన సమ్మేళన పదార్థం.ఇది ఒక కర్బనయుత రసాయన సంయోగ పదార్థం. కాల్సియం ఆక్సాలేట్ ను ఆక్సాలిక్ ఆమ్లం యొక్క కాల్సియం లవణం అనికూడా వ్యవహరిస్తారు.కాల్సియం ఆక్సాలేట్ రసాయన ఫార్ములా 24.కాల్సియం, ఆక్సిజన్, కార్బన్పరమాణువుల రసాయన సమ్మేళనం వలన కాల్సియం ఆక్సాలేట్ సంయోగ పదార్థము ఏర్పడినది.మొక్కలలో గవిసెన/ కవరు ఆకార స్పటిక రూపంలో ఏర్పడి ఉండును.మానవదేహ వ్యవస్థలోమూత్రపిండాలలో ఏర్పడు మూత్రపిండరాళ్ళలో కాల్సియం ఆక్సాలేట్ ఒక భాగం.
కాల్సియం ఆక్సాలేట్ విషపూరితమైన పదార్థం.కడుపులోకి వెళ్ళిన లోపల పుళ్ళను/వ్రణాలను ఏర్పరచును.కొన్ని సార్లు ప్రాణాంతకమైనది కూడా.చాలా మొక్కలు,1000కి మించిన మొక్క జాతులు కాల్సియం ఆక్సాలేట్ ను సమీకరణ చేయును. మొక్కలలో కాల్సియం ను తొలగించు చర్య వలన కాల్సియం ఆక్సాలేట్ మొక్కలలో సమీకరించ బడుచున్నది.
మూత్రంలో కన్పించు కాల్సియం ఆక్సాలేట్ స్పటికాలు, మూత్రపిండాలలోఏర్పడు మూత్రపిండరాళ్లల్లోని పదార్థాలలోఒకటి. కాల్సియం ఆక్సాలేట్ యొక్క స్వాభావికంగా లభ్య మగు మూడు ఆర్ద్ర /సజల ఖనిజాలలో వ్హెవేల్లిట్ ఏకజలాణువుయుతం కాగా, వెడ్డేలైట్ ద్వి జలాణువుయుతం, కొక్సైట్ త్రి జలాణువుయుతం.
కూచ్ బీహారు అను వంగరరాష్ట్రములోని చిన్నరాజ్యమును 1772-73 లో జిధార్ అను భూటాన్ రాజు ముట్టడించినప్పుడు కూచ్ బీహారు పరిపాలించుచున్న రాజు బ్రిటిష్ వారి ప్రతినిధిగానున్న వారన్ హేస్టింగ్సును సైనిక సహాయం కోరగా కూచ్ బీహారులో జరిగిన యుద్ధం. ఆతరువాత వారన్ హేస్టింగ్సు కాలంలో జరిగిన రోహిల్లా యుద్ధం . వారన్ హేస్టింగ్సు గవర్నరు జనరల్ గానుండగా జరిగిన రెండవ మైసూరు యుద్ధం. 1780 హైదర్ అలీతో జరిగిన మైసూరు యుధ్దములో బ్రిటిషవారి మిత్రకూటమిలోనున్న హైదరాబాదు నిజాము గారు చేస్తానన్న సహాయం చేయక పోబట్టి బ్రిటిష్ వారి సైన్యాధిపతి జనరల్ ఐర్ కూట్ తో యుద్ధము జరుగుచుండగా 1782లో హైదర్ అలీ చనిపోగా అతని కుమారుడు టిప్పుసుల్తాన్ యుధ్దము సాగించెను. చివరకూ ఎటూ తేలకుండా బ్రిటిష్ వారి తరఫున వారన్ హేస్టింగ్సు టిప్పుతో రాజీ చేసుకున్నాడు. మహారాష్ట్ర పరిపాలకులైన పీష్వాల వారసత్వపు అంతః కలహములో జోక్యముచేసుకుని బ్రిటిష కంపెనీ వారు వారన్ హేస్టింగ్సు కాలంలో మొట్టమొదటిసారిగా 1775నుండి 1782 దాకా మహారాష్ట్ర రాజ్యములో చేసిన యుద్ధము
రెండవ మాసూరు యుధ్ధం 1780లో హైదర్ అలీ ఆర్కాటును ముట్టడించడం అతని కుమారుడు టిప్పుసుల్తాన్ పోలిలూరు లో బ్రిటిష్ వారిసైన్యాదిపతి కర్నల్ విలియం బైలీ ని యుద్ధములో ఓడించి శ్రీరంగపట్టణంలో బందీగానుంచటం. అలాగే ఇంకో బ్రిటిష్ సైన్యదిపతి బ్రైత్వైట్ ను కుంబకోణంలో ఓడించి శ్రీరంగపట్టణంలో బందిగానుంచాడు. ఆయుధ్ధమువలన బ్రిటిష్ వారికి చలా తీవ్రమైన ఓటమి తీరని అపర్దిష్ట కలిగింది. అప్పుడు వారన్ హేస్టింగ్సు తన సేనాధిపతి ఐర్ కూట్ ను హైదర్ అలీ పై యుద్ధమునకు పంపాడు. పోర్టోనోవో లో 1782 జరిగిన ఆ యుద్ధములో హైదర్ అలీ ఓడిపోయిన తరువాత మరణించాడు. 1783లో ఐర్ కూట్ కూడా మరణించాడు. టిప్పుసుల్తాను తన తండ్రితదనంతరం బ్రిటిష్ కంపెనీ వారితో వైరం ఇంకా కొనసాగించగా అప్పటి బ్రిటిష గవర్నర్ జనరల్ కారన్ వాలీసు మూడవ మైసూరు యుద్ధములో స్వయంగా సైన్యాధిపత్యము వహించాడు.
ఈ సమాజం నాకు ఏమీ ఇచ్చింది అని కాదు. ఈ సమాజం కోసం నేనేమి చేశానని ఆలోచించే గల మనస్తత్వం ముక్కామల అప్పారావు తాను ఎంత ఎత్తుకు ఎదిగినా ఎక్కిన మెట్లను ఎప్పుడూ మరిచిపోలేదు. అందుకే అమెరికాతో పాటు భారత్ లో అనేక సేవా కార్యక్రమాలు చేపట్టారు. అనేక సేవా సంస్థల్లో సభ్యుడిగా చేరి ఆయా సేవాకార్యక్రమాలు నిర్విఘ్నంగా కొనసాగించేందుకు తోడ్పడుతున్నారు. అమెరికాలో తెలుగువారిని ఏకతాటిపైకి తెచ్చేందుకు. వారికి అండగా నిలబడేందుకు ఎప్పుడూ ముక్కామల తపిస్తూనే ఉంటారు. తెలుగు సంఘాలకు తన ఆర్థిక, హార్దిక సాయమందిస్తూ వాటి ద్వారా అనేక సేవా కార్యక్రమాలు అటు అమెరికాలో ఇటు భారత్ లో నిర్వహించడంలో తన వంతు సాయం చేస్తున్నారు. ఒకప్పుడు అమెరికాలో తెలుగు సంఘం తానాలో కీలక పాత్ర పోషించిన తానా అభివృద్ధికి ఎంతో కృషి చేశారు. అమెరికాలో తెలుగువారు ఏ కార్యక్రమం చేపట్టిన సంపూర్ణ మద్దతు చేపట్టిన ముక్కామల అప్పారావు ప్రస్తుతం సేవే లక్ష్యంగా ముందుకు సాగుతున్న ఉత్తర అమెరికా తెలుగు సంఘం నాట్స్ కు ఆయన కొండంత అండగా నిలబడుతున్నారు.
మెడికల్ కోర్స్ పూర్తైన తర్వాత గుంటూరు జనరల్ హాస్పిటల్ లో ముక్కామల అప్పారావు హౌస్ సర్జన్ గా విధులు నిర్వర్తించారు. తాను ఎంచుకున్న వృత్తిలో నిబద్ధతతో పనిచేస్తూనే. తనను తాను మరింత సమర్థుడైన వైద్యుడిగా తీర్చిదిద్దుకునేందుకు. ఇంటర్న్ షిప్ కోసం అమెరికా వైపు అడుగులు వేశారు. పెన్సిల్వేనియా రాష్ట్రం లోని పిట్స్ బర్గ్ సెయింట్ మార్గరిటా హాస్పిటల్ లో ఇంటర్న్ షిప్ విజయవంతంగా పూర్తి చేశారు. ఇంటర్న్ షిప్ పూర్తయిన తర్వాత అమెరికాలోని మిచిగాన్ రాష్ట్రంలోని డెట్రాయిట్ కార్మెల్ మెర్సీ హాస్పిటల్ లో రెసిడెంట్ హౌస్ సర్జన్ గా సేవలందించడం ప్రారంభించారు. అదే మిచిగాన్ రాష్ట్రంలోని ఫ్లింట్ హర్లే మెడికల్ సెంటర్ లో రేడియాలజీ విభాగంలో పనిచేశారు. రేడియాలజీతో అత్యున్నత నైపుణ్యం సాధించాలనే తపనతో అడుగులు వేసిన ముక్కామల అమెరికన్ బోర్డ్ ఆఫ్ రేడియాలజీ నుంచి రేడియాలజీ, న్యూ క్లియర్ రేడియాలజీ, పిడియాట్రిక్ రేడియాలజీ సర్టిఫికెట్లు సాధించారు.
ముక్కామల అప్పారావు. జూలై 14, 1945న కృష్ణా జిల్లాలోని బుద్ధవరం గ్రామంలో ఓ సామాన్య మధ్యతరగతి కుటుంబంలో పుట్టారు. గన్నవరంలోని జిల్లా పరిషత్ ప్రాథమిక పాఠశాలలో ఎస్.ఎల్. సీ వరకు చదువుకున్నారు. చిన్ననాటి నుంచే కష్టపడి పనిచేసే తత్వం ఉండటంతో అదే చదువులో కూడా చూపించారు. ఎస్.ఎల్. సీ.లోనే తరగతినే ప్రథమ స్థానంలో నిలిచారు. చదువులో ఎంతో చురుకుగా ఉండే ముక్కామల అప్పారావు విజయవాడలోని ఆంధ్ర లయోలా కాలేజీలో పీయూసీలో చేరారు.పీయూసీలో 50 వేల మంది విద్యార్థుల్లో రాష్ట్రంలోనే ఆనాడు 7 వ ర్యాంక్ సాధించారు. ఆ తర్వాత వైద్య విద్యను అభ్యసించేందుకు గుంటూరు మెడికల్ కాలేజీలో చేరి ఎంబీబీస్ పూర్తి చేశారు. నలుగురిని కలుపుకుపోవడం. నలుగురికి నచ్చే కార్యక్రమాలు చేయడంలో ఎప్పడూ ముక్కామల అప్పారావు ముందుండే వారు అదే ఆయనను విద్యార్థి దశలోనే నాయకత్వ పదవులు చేపట్టేలా చేసింది.
సాటి మనిషికి ఎలా సాయపడాలని ఆలోచించే ముక్కామల అప్పారావు ఆయన సతీమణి సుమతీ ముక్కామల తమ గురువు చిన్మయనంద బోధనలు వారిలో స్ఫూర్తిని నింపాయి. సేవా పథం వైపు నడిపించాయి. గుంటూరు జిల్లా కాజాలో ముక్కామల దంపతులు నెలకొల్పిన చిన్మయ విజయ అనాథ ఆడపిల్లల పాలిట వరంలా మారింది. అమ్మ నాన్న లేని అనాథలైన ఆడపిల్లలు, ఎయిడ్స్ బారిన పడి తల్లిదండ్రులు కోల్పోయిన చిన్నారులు, సునామీ దెబ్బకు అనాథలుగా మిగిలిన వారిని చిన్మయ విజయ తన పొత్తిళ్లలోకి తీసుకుంటుంది.నేడు గుంటూరు జిల్లా కాజాలోని చిన్మయ విజయ దాదాపు 200 మంది అనాథ ఆడపిల్లలు అమ్మ, నాన్న లేని లోటును మరిచిపోయేలా చేసింది. కార్పొరేట్ స్కూల్స్ కు దీటుగా ఇఫ్పుడు చిన్మయ విజయలో విద్యాబోధన జరుగుతోంది. రేపటి పౌరులను సమున్నతంగా తీర్చిదిద్దుతున్నారు.
నాయకత్వ లక్షణాలతో పాటు రేడియాలజీలో నైపుణ్యం క్రమంగా ముక్కామల స్థాయిని అంతర్జాతీయ స్థాయికి తీసుకెళ్లాయి. రేడియాలజీలో ఆయన చేసిన పరిశోధనలు, ఆయన అనుభవ పూర్వకంగా నేర్చుకున్న పాఠాలను మెడికల్ విద్యార్థులకు అందించేందుకు ముక్కామల ఎంతగానో కృషి చేశారు. అమెరికాతో పాటు భారత్ లోని అనేక వైద్య సదస్సుల్లో తన అనుభవాలను విద్యార్థులకు వివరించారు. రేడియాలజీపై ఎన్నో వ్యాసాలు రాసి పుస్తకాలు ప్రచురించారు. ప్రస్తుతం అమెరికాలోని హర్లే మెడికల్ సెంటర్లోని రేడియాలజీ విభాగం అధిపతిగా ముక్కామల సేవలందిస్తున్నారు.
జన్మభూమి రుణం కొంత తీర్చుకోవాలనే తపనతో ముక్కామల గుంటూరు జిల్లాలో ఎన్.ఆర్.ఐ మెడికల్ కాలేజీ, ఎన్.ఆర్.ఐ హాస్పిటల్స్ ను ముక్కామల అప్పారావు నెలకొల్పారు. పేద రోగులకు సైతం అత్యాధునిక వైద్యం అందించాలనే ఆశయంతో పెట్టిన ఎన్.ఆర్.ఐ హాస్పటల్స్ నేడు పేదరోగులకు తక్కువ ఖర్చుతోనే ఎంతో ఖరీదైన వైద్యం అందిస్తోంది. పేదవాడికే చెంతకే వైద్యం అందుబాటులోకి రావాలని ముక్కామల భావిస్తుంటారు. దానికి తగ్గట్టుగానే ఎన్.ఆర్.ఐ హాస్పిటల్స్ తరచూ మెడికల్ క్యాంపులు ఏర్పాటుచేసి పేదవాడికి ఉచితంగా వైద్యసేవలు అందిస్తోంది.
ఓ సత్కార్యం వల్ల సమాజానికి మేలు జరుగుతుందని భావిస్తే.అలాంటి కార్యక్రమాలకు భారీ విరాళాలు ఇచ్చేందుకు ఎప్పుడూ ముక్కామల అప్పారావు ముందుంటారు.ఇండో అమెరికన్ హెల్త్ అండ్ ఎడ్యుకేషన్ పౌండేషన్ కోసం 12 మిలియన్ డాలర్లను విరాళంగా అందించారు. అంతేగాకుండా సీవో ఆర్డీ యూఎస్ ఎ సంస్థ సభ్యుడిగా 5 మిలియన్ డాలర్లకు పైగా విరాళాలు సేకరించి వైద్య ఆరోగ్య, దార్మిక కార్యక్రమాలకు ఉపయోగించేలా ప్రోత్సహించారు.
అమెరికాకు వచ్చిన ఆనతికాలంలోనే ముక్కామల తన సత్తా చాటారు. అమెరికా మెడియల్ అసోషియన్ లో 1972లోనే సభ్యుడిగా చేరారు. అమెరికా కాలేజ్ ఆఫ్ రేడియాలజీ, మిచిగాన్ రేడియాలజికల్ సోసైటీతో అనేక వైద్య సంఘాలు, సంస్థల్లో సభ్యుడిగా చేరి నలుగురిని కలుపుకుపోవడంతో తాను ఎప్పుడూ ముందుటారనేది నిరూపించారు. ఆ తర్వాత కాలంలో ఎన్నో వైద్య సంస్థలకు అధ్యక్షుడిగా కూడా ముక్కామల సేవలందించారు.
నిర్మల జోషీ,నీ కుసుమ్, 1934, జూలై 23 న బ్రాహ్మణ కుటుంబంలో నేపాల్ లోని స్యాజలో జన్మించారు.ఆమె 10మంది సహోదరులలో జ్యేష్ఠురాలు. ఆమె తండ్రి 1947 లో భారతదేశానికి స్వాతంత్ర్యం వచ్చేవరకు బ్రిటిష్ ఇండియా అర్మీలో అధికారిగా ఉండేవారు.ఆమెకు ఒక సంవత్సరం వయసు ఉన్నప్పుడు ఆమె తండ్రి భారతదేశానికి తీసుకొనివచ్చారు. వారి కుటుంబం బ్రాహ్మణ కుటుంబమైనప్పటికీ ఆమె మౌంట్ కార్మెల్ లోని క్రిస్టియన్ మిషనరీస్ లో విద్యాభ్యాసం చేసారు. ఆ కాలంలో ఆమె మదర్ థెరీసా యొక్క సేవాభావాన్ని అలవరచుకొని ఆమెకు సహాయం అందించాలని భావించారు. వెంటనే సిస్టర్‌ నిర్మల 17 ఏళ్ల వయస్సులోని క్రైస్తవ సన్యాసం తీసుకున్నారు.ఆమె మదర్ థెరీసా స్థాపించిన మిషనరీస్ ఆఫ్ ఛారిటీలో చేరి తన సేవలను కొనసాగించారు.
నిర్మలా జోషీ, మిషనరీస్ ఆఫ్ ఛారిటీ , "సిస్టర్ నిర్మల"గా సుపరిచితులు.ఆమె కాథలిక్ నన్ గా యున్నారు. ఆమె మదర్‌థెరిస్సా శిష్యురాలు.మిషనరీస్‌ ఆఫ్‌ చారిటీ సుపీరియర్‌ జనరల్‌గా సిస్టర్‌ నిర్మల బాధ్యతలు నిర్వర్తించారు. 1997లో మదర్‌థెరిస్సా తరువాత ఆమె మిషనరీస్‌ ఆఫ్‌ చారిటీ బాధ్యతలు స్వీకరించారు. సంస్ధ కార్యకలాపాలను మరింతగా 134 దేశాల వరకు విస్తరించారు.
జోషీ రాజనీతి శాస్త్రంలో మాస్టర్స్ డిగ్రీని, కలకత్తా విశ్వవిద్యాలయంలో డాక్టరేట్ డిగ్రీని న్యాయశాస్త్రంలో పొందారు. ఆమె పనామా దేశానికి వెళ్ళి విదేశీ మిషన్ ను నడిపించిన మొదటి సిస్టర్స్ లో ఒకతె. 1976లో మదర్ థెరీసా వారసురాలిగా అత్యున్నత జనరల్ గా ఇనిస్టిట్యూట్ లో ఎన్నికైన తరువాత ఆమె 1997 వరకు మిషనరీస్ ఆఫ్ ఛారిటీ బ్రాంచ్ లను ప్రారంభించారు.
సిస్టర్ సేవలకు గుర్తుగా భారత ప్రభుత్వం 2009లో రెండో అత్యున్నత పురస్కారమైన పద్మవిభూషణ్తో సత్కరించింది.ఆమె యొక్క సుపీరియల్ జనరల్ కాలవ్యవధి 25 మార్చి 2009 నాటికి పూర్తయింది. ఆమె తరువాత ఆ స్థానంలో జర్మనీలో జన్మించిన "మేరీ ప్రేమ పియరిక్" అనే సిస్టర్ యున్నారు.
సూర్యుడి వ్యాసం పరిమాణం చాలా కాలంగా చర్చనీయాంశమైంది. మొదట గ్రీకు వారు ఒక జ్యామితీయ దృష్టితో ఖగోళ శాస్త్రవేత్తలు, ఒక అంచనా వేసినప్పటికీ అది తప్పుగా నిర్ణయించబడినది . మొత్తం రేడియేషన్ స్పెక్ట్రమ్ పై కొత్త అధ్యయనాలు సౌర వ్యాసం, తరంగదైర్ఘ్యం మధ్య గల సంబంధాన్ని, రేఖల ఎత్తుని ప్రతిబింబిస్తూ ఏర్పడుతున్నాయి. ఈ విధంగా లెక్కింపు వలన సౌర వ్యాసం యొక్క కచ్చితమైన విలువ, నియర్ యొక్క ముఖ్యమైన ఫీచర్లు లెప్టోక్లైన్ అని పిలవబడే సబ్ సర్ఫేస్ లేయర్ సోలార్ లింబ్ కు సంబంధించి ఏర్పాటు గురించి తెలుసుకోవచ్చు .